กฎกระทรวงกำหนดหลักเกณฑ์ วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกัน พ.ศ. 2550
ประกาศวันที่ 2007-07-18

content: กฎกระทรวง กำหนดหลักเกณฑ์ วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกัน พ.ศ. ๒๕๕๐
content: อาศัยอำนาจตามความในมาตรา ๕ และมาตรา ๑๑ แห่งพระราชบัญญัติการบริหารหนี้สาธารณะ พ.ศ. ๒๕๔๘ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: หมวด ๑ การออกตราสารหนี้
sectionNo: 1
content: ข้อ ๑ กระทรวงการคลังจะออกตราสารหนี้ ดังต่อไปนี้ (๑) ตั๋วเงินคลัง (๒) พันธบัตร (๓) ตั๋วสัญญาใช้เงิน การออกตราสารหนี้ตามวรรคหนึ่งจะมีใบตราสารหรือไร้ใบตราสารก็ได้
sectionNo: 2
content: ข้อ ๒ ตราสารหนี้ประเภทมีใบตราสารให้เป็นไปตามแบบท้ายกฎกระทรวงนี้
sectionNo: 3
content: ข้อ ๓ กระทรวงการคลังอาจมอบหมายให้ธนาคารแห่งประเทศไทยหรือนิติบุคคลอื่นเป็นนายทะเบียนก็ได้
sectionNo: 4
content: ข้อ ๔ ให้นายทะเบียนมีหน้าที่จัดทำทะเบียนตราสารหนี้ให้ถูกต้องและเป็นปัจจุบันและเก็บรักษาทะเบียนตราสารหนี้ด้วย ทะเบียนตราสารหนี้ตามวรรคหนึ่งอย่างน้อยต้องแสดงชื่อผู้ทรงตราสารหนี้ และรายละเอียดที่จำเป็นเกี่ยวกับตราสารหนี้ ทั้งนี้ ในกรณีตราสารหนี้ประเภทไร้ใบตราสารอาจแสดงเฉพาะชื่อผู้รับฝากตราสารหนี้ก็ได้
sectionNo: 5
content: ข้อ ๕ ให้ธนาคารแห่งประเทศไทยหรือนิติบุคคลที่กระทรวงการคลังประกาศกำหนดเป็นผู้รับฝากตราสารหนี้ประเภทไร้ใบตราสาร นิติบุคคลที่กระทรวงการคลังประกาศกำหนดตามวรรคหนึ่งต้องเป็นผู้ประกอบการศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์ด้วย
sectionNo: 6
content: ข้อ ๖ ผู้ทรงตราสารหนี้ประเภทมีใบตราสารซึ่งประสงค์จะเปลี่ยนเป็นประเภทไร้ใบตราสารให้แจ้งต่อผู้รับฝากตราสารหนี้พร้อมทั้งส่งมอบใบตราสารด้วย ผู้รับฝากตราสารหนี้ต้องแจ้งการเปลี่ยนประเภทตราสารหนี้และส่งมอบใบตราสารนั้นต่อนายทะเบียน
sectionNo: 7
content: ข้อ ๗ ผู้ทรงตราสารหนี้ประเภทไร้ใบตราสารซึ่งประสงค์จะเปลี่ยนเป็นประเภทมีใบตราสารให้แจ้งต่อผู้รับฝากตราสารหนี้ที่ตนฝากตราสารหนี้ไว้ ผู้รับฝากตราสารหนี้ต้องแจ้งการเปลี่ยนประเภทตราสารหนี้ไปยังนายทะเบียน เพื่อให้นายทะเบียนออกใบตราสารให้แก่ผู้ทรงตราสารหนี้นั้น
sectionNo: 8
content: ข้อ ๘ ให้ธนาคารแห่งประเทศไทยหรือนิติบุคคลอื่นที่กระทรวงการคลังประกาศกำหนดเป็นตัวแทนของกระทรวงการคลังในการจ่ายเงินสำหรับตราสารหนี้
sectionNo: 2
content: หมวด ๒ การซื้อขายตราสารหนี้
sectionNo: 9
content: ข้อ ๙ กระทรวงการคลังอาจมอบหมายให้นิติบุคคลอื่นนอกจากธนาคารแห่งประเทศไทยเป็นผู้จัดจำหน่ายตราสารหนี้ก็ได้ ในกรณีที่กระทรวงการคลังมอบหมายให้นิติบุคคลอื่นเป็นผู้จัดจำหน่ายตราสารหนี้ต้องคำนึงถึงความสามารถในการกระจายตราสารหนี้และความเหมาะสมของค่าใช้จ่ายทั้งหมดที่เกี่ยวกับการจัดจำหน่ายตราสารหนี้
sectionNo: 10
content: ข้อ ๑๐ นิติบุคคลผู้จัดจำหน่ายตราสารหนี้ตามข้อ ๙ ต้องมีคุณสมบัติ ดังต่อไปนี้ (๑) เป็นสถาบันการเงินที่มีกฎหมายจัดตั้ง หรือเป็นนิติบุคคลที่ได้รับใบอนุญาตเป็นผู้จัดจำหน่ายหลักทรัพย์ตามกฎหมายว่าด้วยหลักทรัพย์และตลาดหลักทรัพย์ และ (๒)
sectionNo: 10
content: มีระบบเทคโนโลยีสารสนเทศที่เหมาะสมและเป็นประโยชน์ต่อการจัดจำหน่ายตราสารหนี้
sectionNo: 1
content: ส่วนที่ ๑ ตั๋วเงินคลัง
sectionNo: 11
content: ข้อ ๑๑ การจัดจำหน่ายตั๋วเงินคลังให้กระทำโดยวิธีการเสนอประมูลอัตราผลตอบแทนหรือวิธีการเสนอซื้อ ทั้งนี้ วิธีการเสนอซื้อจะกระทำได้ต่อเมื่อมีการจัดจำหน่ายตั๋วเงินคลังโดยวิธีการเสนอประมูลอัตราผลตอบแทนในคราวเดียวกัน
sectionNo: 11
content: ในกรณีฉุกเฉินหรือจำเป็นเพื่อประโยชน์ในการบริหารหนี้สาธารณะจะใช้วิธีการจำหน่ายโดยเฉพาะเจาะจงหรือวิธีการตกลงราคาตามหลักเกณฑ์ วิธีการ และเงื่อนไขที่กระทรวงการคลังประกาศกำหนดเป็นครั้งคราวก็ได้
sectionNo: 12
content: ข้อ ๑๒ ในการจัดจำหน่ายตั๋วเงินคลังตามข้อ ๑๑ วรรคหนึ่ง ให้กระทรวงการคลังออกประกาศ โดยมีรายละเอียดอย่างน้อย ดังต่อไปนี้ (๑) วงเงินและอายุของตั๋วเงินคลัง (๒) สัดส่วนการจัดจำหน่ายตั๋วเงินคลังโดยวิธีการเสนอประมูลอัตราผลตอบแทน หรือวิธีการเสนอซื้อ (๓)
sectionNo: 12
content: วิธีการและเงื่อนไขในการเสนอประมูลอัตราผลตอบแทนหรือการเสนอซื้อและการจัดสรรตั๋วเงินคลัง (๔) เบี้ยปรับหรือการเลิกสัญญาในกรณีที่ชำระเงินค่าตั๋วเงินคลังล่าช้าหรือไม่ชำระ (ถ้ามี)
sectionNo: 13
content: ข้อ ๑๓ การจัดจำหน่ายตั๋วเงินคลังโดยวิธีการเสนอประมูลอัตราผลตอบแทนมีหลักเกณฑ์ ดังต่อไปนี้ (๑) ผู้มีสิทธิเสนอประมูล ได้แก่ ธนาคารแห่งประเทศไทย สถาบันการเงินที่กระทรวงการคลังแต่งตั้งให้เป็นผู้ค้าหลัก และนิติบุคคลที่กระทรวงการคลังประกาศกำหนด (๒) ผู้มีสิทธิเสนอประมูลตาม (๑)
sectionNo: 13
content: ที่ประสงค์จะเสนอประมูลต้องส่งคำเสนอตามแบบที่กระทรวงการคลังประกาศกำหนดไปยังธนาคารแห่งประเทศไทย (๓) ภายใต้บังคับข้อ ๑๖ ให้กระทรวงการคลังจัดสรรตั๋วเงินคลังให้แก่ผู้เสนอประมูลที่เสนออัตราผลตอบแทนต่ำสุดก่อน แล้วจึงจัดสรรให้แก่ผู้เสนอประมูลที่เสนออัตราผลตอบแทนสูงขึ้นไปตามลำดับ ทั้งนี้
sectionNo: 13
content: ตามหลักเกณฑ์ที่กระทรวงการคลังประกาศกำหนด (๔) ผู้เสนอประมูลที่ได้รับการจัดสรรตั๋วเงินคลังจะต้องชำระเงินค่าตั๋วเงินคลังที่ได้รับการจัดสรร โดยโอนเงินเข้าบัญชีธนาคารแห่งประเทศไทยหรือโดยวิธีการอื่นใด ตามที่กระทรวงการคลังประกาศกำหนด
sectionNo: 14
content: ข้อ ๑๔ การจัดจำหน่ายตั๋วเงินคลังโดยวิธีการเสนอซื้อมีหลักเกณฑ์ ดังต่อไปนี้ (๑) ผู้มีสิทธิเสนอซื้อ ได้แก่ บุคคลธรรมดาและนิติบุคคลที่กระทรวงการคลังประกาศกำหนด (๒) ผู้มีสิทธิเสนอซื้อตาม (๑) ที่ประสงค์จะเสนอซื้อต้องยื่นคำเสนอต่อสถาบันการเงินที่กระทรวงการคลังแต่งตั้งให้เป็นผู้ค้าหลัก
sectionNo: 14
content: หรือนิติบุคคลอื่นที่กระทรวงการคลังประกาศกำหนด โดยระบุจำนวนที่ขอซื้อและคำรับรองว่าจะยอมรับอัตราผลตอบแทนถัวเฉลี่ยของผู้ที่ประมูลได้ในวันที่มีการประมูลอัตราผลตอบแทนในคราวเดียวกันนั้น ทั้งนี้ ตามแบบที่กระทรวงการคลังประกาศกำหนด (๓) เมื่อได้รับคำเสนอแล้ว ให้สถาบันการเงินหรือนิติบุคคลอื่นตาม (๒)
sectionNo: 14
content: ส่งคำเสนอนั้น ไปยังธนาคารแห่งประเทศไทย (๔) ให้กระทรวงการคลังจัดสรรตั๋วเงินคลังให้แก่ผู้เสนอซื้อตามเงื่อนไขที่กระทรวงการคลังประกาศกำหนด (๕) ผู้เสนอซื้อที่ได้รับการจัดสรรตั๋วเงินคลังจะต้องชำระเงินค่าตั๋วเงินคลังที่ได้รับการจัดสรรให้แก่สถาบันการเงินหรือนิติบุคคลอื่นตาม (๒) ซึ่งตนได้ยื่นคำเสนอซื้อ
sectionNo: 14
content: โดยสถาบันการเงินหรือนิติบุคคลอื่นนั้น จะต้องรับผิดชอบในการชำระเงินต่อธนาคารแห่งประเทศไทย โดยโอนเงินเข้าบัญชีธนาคารแห่งประเทศไทยหรือโดยวิธีการอื่นใดตามที่กระทรวงการคลังประกาศกำหนด
sectionNo: 15
content: ข้อ ๑๕ คำเสนอประมูลอัตราผลตอบแทนหรือคำเสนอซื้อ ให้ส่งไปยังธนาคารแห่งประเทศไทยโดยวิธีการทางอิเล็กทรอนิกส์หรือวิธีการอื่นใดตามที่กระทรวงการคลังประกาศกำหนด ในกรณีที่มีเหตุขัดข้องทำให้ไม่สามารถส่งคำเสนอประมูลอัตราผลตอบแทนหรือคำเสนอซื้อตามวรรคหนึ่งได้
sectionNo: 15
content: ให้ส่งคำเสนอไปยังธนาคารแห่งประเทศไทยตามแบบและวิธีการที่กระทรวงการคลังประกาศกำหนด
sectionNo: 16
content: ข้อ ๑๖ กระทรวงการคลังอาจไม่พิจารณาจัดสรรตั๋วเงินคลังให้แก่ผู้เสนอประมูลอัตราผลตอบแทนรายหนึ่งรายใดหรือทุกราย สำหรับจำนวนที่ขอประมูลทั้งหมดหรือบางส่วนในกรณี ดังต่อไปนี้ (๑) มีการเสนออัตราผลตอบแทนบิดเบือนราคาตลาดอย่างมีนัยสำคัญ (๒)
sectionNo: 16
content: มีการเสนออัตราผลตอบแทนสูงเกินกว่าที่กระทรวงการคลังจะรับได้อันเนื่องมาจากเกิดความผันผวนทางการเมือง เศรษฐกิจ หรือสังคมในประเทศหรือต่างประเทศ ซึ่งก่อให้เกิดผลกระทบต่อตลาดการเงิน ในกรณีที่ไม่มีผู้ได้รับการจัดสรรตั๋วเงินคลังในการจัดจำหน่ายตามวรรคหนึ่ง
sectionNo: 16
content: ให้กระทรวงการคลังประกาศยกเลิกการจัดจำหน่ายตั๋วเงินคลังในส่วนนั้นหรือครั้งนั้น
sectionNo: 17
content: ข้อ ๑๗ เมื่อได้ประกาศยกเลิกการจัดจำหน่ายตั๋วเงินคลังตามข้อ ๑๖ วรรคสอง หรือการจัดจำหน่ายตั๋วเงินคลังไม่เต็มตามวงเงินที่ประกาศกำหนดตามข้อ ๑๒ กระทรวงการคลังจะนำวงเงินที่ยกเลิกหรือวงเงินที่เหลือนั้นไปรวมกับวงเงินการจัดจำหน่ายตั๋วเงินคลังในงวดต่อ ๆ ไปก็ได้
sectionNo: 18
content: ข้อ ๑๘ ในการใช้เงินตามตั๋วเงินคลัง ให้กระทรวงการคลังหรือตัวแทนของกระทรวงการคลังตามข้อ ๘ โอนเงินให้แก่ผู้ทรงตั๋วเงินคลัง ผู้รับหลักประกันตามที่ตกลงกัน หรือผู้รับตามที่นายทะเบียนกำหนด ทั้งนี้ ตามที่ได้รับแจ้งจากนายทะเบียน เมื่อมีการใช้เงินตามวรรคหนึ่งแล้ว
sectionNo: 18
content: ให้ตั๋วเงินคลังประเภทมีใบตราสารสิ้นผลผูกพันตั้งแต่วันที่มีการใช้เงินตามตั๋วเงินคลังนั้น โดยไม่ต้องนำใบตราสารมาเวนคืนให้แก่นายทะเบียน เว้นแต่กรณีมีเหตุจำเป็นหรือมีข้อสงสัย นายทะเบียนอาจขอเวนคืนใบตราสารเพื่อตรวจสอบก็ได้
sectionNo: 2
content: ส่วนที่ ๒ พันธบัตร
sectionNo: 19
content: ข้อ ๑๙ การจัดจำหน่ายพันธบัตรให้กระทำโดยวิธีการเสนอประมูลอัตราผลตอบแทน วิธีการเสนอซื้อ หรือวิธีการจำหน่ายโดยตรง ทั้งนี้ วิธีการเสนอซื้อจะกระทำได้ต่อเมื่อมีการจัดจำหน่ายพันธบัตรโดยวิธีการเสนอประมูลอัตราผลตอบแทนในคราวเดียวกัน
sectionNo: 19
content: ในกรณีฉุกเฉินหรือจำเป็นเพื่อประโยชน์ในการบริหารหนี้สาธารณะจะใช้วิธีการจำหน่ายโดยเฉพาะเจาะจงหรือวิธีการตกลงราคาตามหลักเกณฑ์ วิธีการ และเงื่อนไขที่กระทรวงการคลังประกาศกำหนดเป็นครั้งคราวก็ได้
sectionNo: 20
content: ข้อ ๒๐ ให้นำความในข้อ ๑๒ ข้อ ๑๓ ข้อ ๑๔ ข้อ ๑๕ ข้อ ๑๖ และข้อ ๑๗ มาใช้กับการจัดจำหน่ายพันธบัตรโดยวิธีการเสนอประมูลอัตราผลตอบแทนและวิธีการเสนอซื้อโดยอนุโลม
sectionNo: 21
content: ข้อ ๒๑ การจัดจำหน่ายพันธบัตรโดยวิธีการจำหน่ายโดยตรงมีหลักเกณฑ์ ดังต่อไปนี้ (๑) ให้กระทรวงการคลังจัดทำหนังสือเชิญชวนเผยแพร่เป็นการทั่วไป ซึ่งอย่างน้อยต้องกำหนดเกี่ยวกับวงเงิน อายุของพันธบัตร อัตราดอกเบี้ย เงื่อนไขการโอนสิทธิ ข้อจำกัดการใช้พันธบัตรเป็นหลักประกัน และเงื่อนไขการขายคืนพันธบัตร (๒)
sectionNo: 21
content: ผู้มีสิทธิซื้อ ได้แก่ บุคคลธรรมดา นิติบุคคลที่ไม่มุ่งแสวงหากำไร หรือนิติบุคคลอื่นตามที่กระทรวงการคลังประกาศกำหนด (๓) ผู้มีสิทธิซื้อตาม (๒) ที่ประสงค์จะซื้อพันธบัตรต้องส่งคำเสนอโดยระบุจำนวนที่ขอซื้อตามแบบที่กระทรวงการคลังกำหนดไปยังผู้จัดจำหน่ายตราสารหนี้ (๔) ให้กระทรวงการคลังกำหนดหลักเกณฑ์ วิธีการ
sectionNo: 21
content: และเงื่อนไขในการจำหน่ายพันธบัตรโดยคำนึงถึงการกระจายการถือพันธบัตร ความเป็นธรรม และความโปร่งใส ในกรณีที่จัดจำหน่ายพันธบัตรได้ไม่เต็มตามวงเงินที่กำหนดไว้ในหนังสือเชิญชวนตาม (๑) กระทรวงการคลังจะนำวงเงินที่เหลือนั้นไปรวมกับวงเงินในการจัดจำหน่ายพันธบัตรในงวดต่อ ๆ ไปก็ได้
sectionNo: 22
content: ข้อ ๒๒ ในการชำระดอกเบี้ยของพันธบัตรและการใช้เงินตามพันธบัตร ให้กระทรวงการคลังหรือตัวแทนของกระทรวงการคลังตามข้อ ๘ โอนเงินให้แก่ผู้ทรงพันธบัตร ผู้รับหลักประกันตามที่ตกลงกัน หรือผู้รับตามที่นายทะเบียนกำหนด ทั้งนี้ ตามที่ได้รับแจ้งจากนายทะเบียน เมื่อมีการใช้เงินตามวรรคหนึ่งแล้ว
sectionNo: 22
content: ให้พันธบัตรประเภทมีใบตราสารสิ้นผลผูกพันตั้งแต่วันที่มีการใช้เงินตามพันธบัตรนั้น โดยไม่ต้องนำใบตราสารมาเวนคืนให้แก่นายทะเบียน เว้นแต่กรณีมีเหตุจำเป็นหรือมีข้อสงสัย นายทะเบียนอาจขอเวนคืนใบตราสารเพื่อตรวจสอบก็ได้
sectionNo: 23
content: ข้อ ๒๓ (ยกเลิก)
sectionNo: 3
content: ส่วนที่ ๓ ตั๋วสัญญาใช้เงิน
sectionNo: 24
content: ข้อ ๒๔ การออกและการจัดจำหน่ายตั๋วสัญญาใช้เงินให้กระทำโดยวิธีการเสนอประมูลอัตราผลตอบแทน เว้นแต่ในกรณีฉุกเฉินหรือจำเป็นเพื่อประโยชน์ในการบริหารหนี้สาธารณะจะใช้วิธีการตกลงราคาก็ได้
sectionNo: 25
content: ข้อ ๒๕ การออกและการจัดจำหน่ายตั๋วสัญญาใช้เงินโดยวิธีการเสนอประมูลอัตราผลตอบแทนมีหลักเกณฑ์ ดังต่อไปนี้ (๑) ให้กระทรวงการคลังส่งหนังสือเชิญเข้าประมูลไปยังสถาบันการเงินหรือนิติบุคคลที่กระทรวงการคลังประกาศกำหนด ทั้งนี้ ตามที่กระทรวงการคลังเห็นสมควร
sectionNo: 25
content: โดยหนังสือเชิญเข้าประมูลอย่างน้อยต้องกำหนดเกี่ยวกับวงเงิน อายุของตั๋วสัญญาใช้เงิน เงื่อนไขเกี่ยวกับการใช้เงินตามตั๋วก่อนครบกำหนดเวลาใช้เงิน และเงื่อนไขอื่นที่จำเป็นต่อการเสนอประมูลอัตราผลตอบแทน (๒) ผู้มีสิทธิเสนอประมูลตาม (๑)
sectionNo: 25
content: ที่ประสงค์จะเสนอประมูลอัตราผลตอบแทนต้องส่งคำเสนอโดยระบุอัตราผลตอบแทนตามแบบและหลักเกณฑ์ที่กระทรวงการคลังกำหนด (๓) ให้กระทรวงการคลังออกตั๋วสัญญาใช้เงินให้แก่ผู้เสนอประมูลที่เสนออัตราผลตอบแทนต่ำสุด ทั้งนี้ ให้นำข้อ ๑๖ มาใช้บังคับโดยอนุโลม (๔)
sectionNo: 25
content: การชำระเงินค่าตั๋วสัญญาใช้เงินให้เป็นไปตามที่กระทรวงการคลังกำหนด
sectionNo: 3
content: หมวด ๓ การโอนตราสารหนี้
sectionNo: 26
content: ข้อ ๒๖ การโอนตั๋วเงินคลังหรือพันธบัตรประเภทที่มีใบตราสาร ให้ผู้โอนและผู้รับโอนยื่นหนังสือขอโอนสิทธิต่อนายทะเบียนตามแบบที่นายทะเบียนกำหนด โดยแนบตั๋วเงินคลังหรือพันธบัตรที่จะโอนด้วย เมื่อนายทะเบียนได้ตรวจสอบความถูกต้องแล้ว ให้บันทึกการโอนและลงลายมือชื่อในตั๋วเงินคลังหรือพันธบัตรนั้น
sectionNo: 26
content: และส่งมอบให้แก่ผู้รับโอน รวมทั้งบันทึกการโอนในทะเบียนตั๋วเงินคลังหรือพันธบัตรด้วย
sectionNo: 27
content: ข้อ ๒๗ การโอนตั๋วเงินคลังหรือพันธบัตรประเภทไร้ใบตราสาร ให้ผู้ฝากตราสารหนี้ซึ่งเป็นผู้โอนแจ้งไปยังผู้รับฝากตราสารหนี้นั้นตามแบบหรือวิธีการที่ผู้รับฝากตราสารหนี้กำหนด การโอนตั๋วเงินคลังหรือพันธบัตรตามวรรคหนึ่ง
sectionNo: 27
content: ให้มีผลสมบูรณ์เมื่อผู้รับฝากตราสารหนี้ได้บันทึกในบัญชีของผู้ฝากตราสารหนี้ซึ่งเป็นผู้รับโอนแล้ว
sectionNo: 28
content: ข้อ ๒๘ การโอนตั๋วสัญญาใช้เงินให้เป็นไปตามบทบัญญัติว่าด้วยตั๋วสัญญาใช้เงินแห่งประมวลกฎหมายแพ่งและพาณิชย์
sectionNo: 4
content: หมวด ๔ การใช้ตราสารหนี้เป็นหลักประกันและการบังคับหลักประกัน
sectionNo: 29
content: ข้อ ๒๙ ให้นำบทบัญญัติลักษณะ ๑๓ ในบรรพ ๓ แห่งประมวลกฎหมายแพ่งและพาณิชย์มาใช้บังคับกับการใช้ตราสารหนี้ประเภทมีใบตราสารเป็นหลักประกันโดยวิธีจำนำโดยอนุโลม ทั้งนี้ เว้นแต่ที่ได้บัญญัติไว้โดยเฉพาะแล้วในหมวดนี้
sectionNo: 30
content: ข้อ ๓๐ ให้นำบทบัญญัติมาตรา ๗๔๘ (๑) (๒) และ (๓) มาตรา ๗๕๔ วรรคสอง มาตรา ๗๕๕ มาตรา ๗๕๖ มาตรา ๗๕๘ มาตรา ๗๖๑ มาตรา ๗๖๗ มาตรา ๗๖๘ และมาตรา ๗๖๙ (๑) แห่งประมวลกฎหมายแพ่งและพาณิชย์ มาใช้บังคับกับการใช้ตราสารหนี้ประเภทไร้ใบตราสารเป็นหลักประกัน โดยอนุโลม
sectionNo: 31
content: ข้อ ๓๑ วิธีการใช้ตราสารหนี้ประเภทไร้ใบตราสารเป็นหลักประกันและการถอนประกันตราสารหนี้ดังกล่าว ให้เป็นไปตามที่กำหนดในข้อ ๓๒ และข้อ ๓๓ เว้นแต่ในกรณีที่ศูนย์รับฝากหลักทรัพย์ตามกฎหมายว่าด้วยหลักทรัพย์และตลาดหลักทรัพย์เป็นผู้รับฝากตราสารหนี้ ให้เป็นไปตามกฎหมายว่าด้วยหลักทรัพย์และตลาดหลักทรัพย์
sectionNo: 32
content: ข้อ ๓๒ ในการใช้ตราสารหนี้ประเภทไร้ใบตราสารเป็นหลักประกัน ให้ผู้ให้หลักประกันและผู้รับหลักประกันแจ้งต่อผู้รับฝากตราสารหนี้ตามแบบที่ผู้รับฝากตราสารหนี้กำหนด การใช้ตราสารหนี้เป็นหลักประกันตามวรรคหนึ่ง
sectionNo: 32
content: ให้มีผลสมบูรณ์เมื่อผู้รับฝากตราสารหนี้ได้บันทึกการใช้ตราสารหนี้นั้นเป็นหลักประกันในบัญชีของผู้รับหลักประกันแล้ว เมื่อผู้รับหลักประกันร้องขอ ให้ผู้รับฝากตราสารหนี้ออกหลักฐานเพื่อยืนยันการใช้ตราสารหนี้นั้นเป็นหลักประกันให้แก่ผู้รับหลักประกัน
sectionNo: 33
content: ข้อ ๓๓ การถอนประกันตราสารหนี้ประเภทไร้ใบตราสาร ให้ผู้ให้หลักประกันและผู้รับหลักประกันแจ้งต่อผู้รับฝากตราสารหนี้ตามแบบที่ผู้รับฝากตราสารหนี้กำหนด เมื่อผู้รับฝากตราสารหนี้ได้ตรวจสอบความถูกต้องแล้ว ให้บันทึกการถอนประกันตราสารหนี้นั้นในบัญชีของผู้รับหลักประกัน
sectionNo: 34
content: ข้อ ๓๔ การบังคับหลักประกันให้ดำเนินการ ดังต่อไปนี้ (๑) ในกรณีที่ตราสารหนี้ถึงกำหนดชำระ ให้ผู้รับหลักประกันเรียกเก็บเงินตามตราสารหนี้ในวันถึงกำหนด โดยไม่ต้องบอกกล่าวแก่ผู้ให้หลักประกัน (๒) ในกรณีที่ตราสารหนี้ยังไม่ถึงกำหนดชำระ
sectionNo: 34
content: ให้ผู้รับหลักประกันบอกกล่าวเป็นหนังสือไปยังผู้ให้หลักประกันเพื่อให้ชำระหนี้ภายในเวลาอันควร หากผู้ให้หลักประกันไม่ปฏิบัติตามคำบอกกล่าว ผู้รับหลักประกันจะนำตราสารหนี้ที่วางหลักประกันไปขายทอดตลาดหรือขายในตลาดซื้อขายตราสารหนี้ที่ทำการซื้อขายโดยทั่วไปก็ได้
content: ให้ไว้ ณ วันที่ ๓ กรกฎาคม พ.ศ. ๒๕๕๐ ฉลองภพ สุสังกร์กาญจน์ รัฐมนตรีว่าการกระทรวงการคลัง
sectionName: แบบตั๋วเงินคลัง
sectionName: แบบพันธบัตร
sectionName: แบบตั๋วสัญญาใช้เงิน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๑ วรรคสอง แห่งพระราชบัญญัติการบริหารหนี้สาธารณะ พ.ศ. ๒๕๔๘ บัญญัติให้การออกตราสารหนี้ การซื้อขายตราสารหนี้ การโอนตราสารหนี้ การใช้ตราสารหนี้เป็นหลักประกัน การบังคับหลักประกัน และการมอบหมายให้บุคคลจัดจำหน่าย ให้เป็นไปตามแบบ หลักเกณฑ์
content: วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้
content: กฎกระทรวงกำหนดหลักเกณฑ์ วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกัน (ฉบับที่ ๒) พ.ศ. ๒๕๖๕
sectionNo: 10
content: ข้อ ๑๐ ให้นำความในข้อ ๑๘ และข้อ ๒๒ แห่งกฎกระทรวงกำหนดหลักเกณฑ์ วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกัน พ.ศ. ๒๕๕๐ ซึ่งแก้ไขเพิ่มเติมโดยกฎกระทรวงนี้มาใช้บังคับกับตั๋วเงินคลังหรือพันธบัตรที่กระทรวงการคลังได้ออกไว้ก่อนวันที่กฎกระทรวงมีผลใช้บังคับ
sectionNo: 10
content: และยังไม่มีการใช้เงินตามตั๋วเงินคลังหรือพันธบัตรนั้นด้วยโดยอนุโลม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมกฎกระทรวงกำหนดหลักเกณฑ์ วิธีการ และเงื่อนไขในการออก การซื้อขาย การโอน และการใช้ตราสารหนี้เป็นหลักประกัน พ.ศ. ๒๕๕๐ เพื่อปรับปรุงหน้าที่ของกระทรวงการคลังและผู้ที่เกี่ยวข้อง
content: รวมทั้งแก้ไขหลักเกณฑ์และขั้นตอนในการออกและการซื้อขายตราสารหนี้ เพื่อให้การจัดหาเงินกู้เป็นไปอย่างคล่องตัว อันเป็นการเพิ่มประสิทธิภาพการให้บริการของภาครัฐ ตลอดจนเพื่อเป็นการอำนวยความสะดวกในการให้บริการแก่ประชาชน จึงจำเป็นต้องออกกฎกระทรวงนี้